VENDIM
Nr. 534, datë 12.8.2024
PËR NJË NDRYSHIM NË VENDIMIN NR. 322, DATË 31.5.2023, TË KËSHILLIT TË MINISTRAVE, “PËR MIRATIMIN E STRUKTURËS SË PAGËS DHE TË NIVELEVE TË PAGAVE TË NËPUNËSVE DHE PUNONJËSVE ADMINISTRATIVË NË AGJENCINË SHTETËRORE TË KADASTRËS”, TË NDRYSHUAR
Në mbështetje të nenit 100 të Kushtetutës; të shkronjës “a”, të pikës 2, të nenit 8, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, të ndryshuar, dhe të pikës 1, të nenit 11, të ligjit nr. 111/2018, “Për kadastrën”, me propozimin e zëvendëskryeministrit, Këshilli i Ministrave
VENDOSI:

1. Lidhja nr. 2, bashkëlidhur vendimit nr. 322, datë 31.5.2023, të Këshillit të Ministrave, “Për miratimin e strukturës së pagës dhe të niveleve të pagave të nëpunësve dhe punonjësve administrativë në Agjencinë Shtetërore të Kadastrës”, të ndryshuar, zëvendësohet me lidhjen me të njëjtin numër dhe emërtim, që i bashkëlidhet këtij vendimi dhe është pjesë përbërëse e tij.
2. Efektet financiare, që rrjedhin nga zbatimi i këtij vendimi, për vitin 2024, fillojnë nga momenti i emërimit/transferimit të nëpunësve në detyrë dhe përballohen nga buxheti i miratuar për Agjencinë Shtetërore të Kadastrës për vitin 2024, në përputhje me parashikimet e ligjit nr. 111/2018, “Për kadastrën”.
Ky vendim hyn në fuqi pas botimit në Fletoren Zyrtare.
KRYEMINISTËR
Edi Rama
Lidhja nr. 2 

Klasat e pagave dhe shtesat për kushte pune (natyrë të veçantë pune) të pozicioneve të punës së nëpunësve për emërtesat “specialist” deri në “titullar institucioni” në drejtoritë vendore dhe zyrat vendore të Agjencisë Shtetërore të Kadastrës

	Pozicioni
	Klasa e pagës
	Grupi i diplomës
	Shtesa për kushte pune (natyrë të veçantë pune)

	Titullar i drejtorive vendore
	III-1
	1
	20 000

	Zëvendëstitullar i drejtorive vendore
	III-2
	1
	18 000

	Përgjegjës sektori në drejtoritë vendore
	IV-1
	1
	18 000

	Specialist në drejtoritë vendore
	IV-2
	1 ose 2 ose 3
	18 000

	Titullar i zyrës vendore
	III-3
	1
	18 000

	Specialist në zyrat vendore
	IV-3
	1 ose 2 ose 3
	18 000


Drejtoritë vendore të Agjencisë Shtetërore të Kadastrës janë: 

Berat, Dibër, Durrës–Kavajë–Krujë, Elbasan, Fier, Gjirokastër, Kamzë–Vorë, Korçë–Devoll–Kolonjë, Kukës, Lezhë, Lushnjë, Pogradec, Qendra e Kadastrës Digjitale, Sarandë, Shkodër, Tirana Veri, Tirana Jug, Tirana Rurale 1, Tirana Rurale 2, Vlorë, zonat e simuluara.

Zyrat vendore të Agjencisë Shtetërore të Kadastrës (sipas rendit alfabetik) janë: 

Bulqizë, Malësi e Madhe, Mat.

